Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: a 33/2000. (III. 17.) Korm. rendelethez
Paragraph Index: 462

4. A műszaki beavatkozás megkezdésekor a szennyezettségről, károsodásról rendelkezésre álló ismeretek tömör bemutatását. 4.1. A szennyezettség, károsodás keletkezésének, megismerésének bemutatását, a hatósági állásfoglalások, határozatok szerinti (B) szennyezettségi, (E) egyedi szennyezettségi, (Ci) intézkedési szennyezettségi, (D) kármentesítési szennyezettségi határértékek és a szennyezettséget okozó tevékenységre megállapított kibocsátási paraméterek, az esetleges területhasználati korlátozások (a védőövezet meghatározásával), illetve az ingatlan-nyilvántartásba bejegyzett tartós környezeti kár ismertetését. 4.2. A tényfeltárási munka és eredményeinek áttekintését, a tényleges és potenciális szennyezőforrások megjelölését (hely, típus, időtartam, ismétlődés), a kockázatos anyag minőségének, összetételének, veszélyességének, fizikai tulajdonságainak, a szennyezettség felszín alatti vízben, illetve földtani közegben való elhelyezkedésének, koncentrációjának, háttér-koncentrációnak, a kockázatos anyag mennyiségének, a szennyeződött, károsodott felszín alatti víz, földtani közeg térfogatának és területének, elhelyezkedésének és nagyságának bemutatását, a szennyezettség környezetre gyakorolt hatását. 4.3. A mennyiségi kockázatfelmérés eredményeinek bemutatását.

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes